མཁན་ཉི་མའི་རང་རྣམ་ལ་མཁན་ཆེན་ཉི་མའི་རྣམ་ཐར་ལེགས་བཤད་ཉི་མ་འབུམ་གྱི་འོད་ཅན་ཟེར།དཔལ་གཤེན་བསྟན་སྨན་རི་བའི་མཁན་པོ་སྒོ་སྟོན་ཉི་མ་བསྟན་འཛིན་དབང་གི་རྒྱལ་པོའི་རྣམ་ཐར་ལེགས་བཤད་ཉི་མ་འབུམ་གྱི་འོད་ཅན་འགྲོ་ཀུན་བློ་མུན་སེལ་བའི་སྒྲོན་མེ་ཞེས་ཀྱང་ཟེར།མཁན་ཆེན་ཉི་བསྟན་འཛིན་གྱིས་དུས་རབས་༡༩པའི་དབུ་ཙམ་ལ་བརྩམས།ཀྲུང་དབྱང་མི་རིགས་སློབ་ཆེན་གྱི་དགེ་རྒན་ཆེན་པོ་ཚེ་རིང་ཐར་ལགས་ཀྱིས་བསྒྲིགས་སྦྱོར་དང་དག་བཅོས་མཛད།པེ་ཅིན་མི་རིགས་དཔེ་སྐྲུན་ཁང་གིས་སྤྱི་ལོ་༢༠༡༢ལོ་ཟླ་༩པར་བསྐྲུན།འདི་ནི་སྨན་རིའི་མཁན་རབས་ཉེར་གསུམ་པ་མཁན་ཆེན་ཉི་བསྟན་འཛིན་ལགས་ཀྱིས་རང་གི་མི་ཚེ་བརྒྱུད་རིམ་དང་འབྲེལ་བའི་ཟིན་ཐོ་རྣམས་ཕྱོགས་བསྒྲིགས་བྱས་པ་ཞིག་ཡིན།སྤྱིར་མཁན་ཆེན་ཉི་མ་བསྟན་འཛིན་ལ་བསྡུས་གྲྭ།ཕར་ཕྱིན་མངོན་རྟོགས་རྒྱན་འགྲེལ།འདུལ་བའི་རྣམ་བཤད།བོན་གྱི་བཀའ་བསྟན་དཀར་ཆགབསྟན་རྩིས་ནོར་བུའི་ཕྲེང་སོགས་ཤིན་ཏུ་མང་།འདི་ནི་གསུང་གི་བཅུད་ལྟ་བུ་ཆགས་འདུགདཔེར་ན་ཕྱི་སྣོད་ཆགས་ཚུལ།ནང་གི་བཅུད་གྲུབ་ཚུལ།སྟོན་པ་གཤེན་རབ་ནས་བཟུང་བོན་གྱི་སྐྱེས་ཆེན་དུ་མའི་འདས་འཁྲུངས་ཀྱི་ལོ་ཚིགས།མདོ་སྔགས་རྫོགས་གསུམ་སོ་སོ་དང་པོ་དར་ཚུལ།བར་དུ་བརྒྱུད་ཚུལ་སོགས་ཞིབ་རྒྱས་བསྟན་ཡོད།ལྷག་པར་དུ་མཁན་ཆེན་ཉི་མའི་དུས་ཀྱི་མདོ་དབུས་ཁམས་གསུམ་གྱི་བོན་པོ་གནས་བབས་དང་ཁོང་ཉིད་དབུས་གཙང་ནས་རྐང་ཐང་བརྒྱུད་དེ་ཁམས་ཕྱོགས་སུ་ཕེབས་པ་སོགས་མཁས་པ་ཞིབ་འཇུག་པ་ཞིག་ལ་མཚོན་ན་རིན་ཐང་ལྡན་པའི་དཔྱད་གཞིའི་ཡིག་ཆ་ཞིག་ཡིན།